text: Så er kronprins Frederik i Esbjerg til First50-fejring
  08 september 2016 kl. 10.12
  Kronprins Frederik er med, når Esbjerg Kommune sammen med olie- og gasbranchen torsdag fejrer 50-året for det første danske oliefund i Nordsøen.
  Den første danske olie og gas blev fundet i Nordsøens undergrund i 1966. 50 år senere bliver det torsdag markeret i Esbjerg.
  Kronprins Frederiks ankom kl. 12 og blev modtaget af borgmester Johnny Søtrup(V) ved Fiskeri- og Søfartsmuseet, hvor kronprinsen overværer åbningen af den nye udstilling ”Energi fra havet – dansk offshore på Nordsøen”.
  Formanden for A.P. Møller Fonden, Ane Mærsk Mc-Kinney Uggla, står for åbningen på vegne af fonden, som har doneret 15,5 millioner kroner til udstillingen. 
  Fra kl. 14 vil kronprinsen besøge en række af Esbjergs førende virksomheder i olie- og gasbranchen på havnen i Esbjerg.
  Erhvervsdelen af det kongelige besøg ser sådan ud: Maersk Oil, Blue Water Shipping og Semco Maritime, inklusiv besøg på boreriggen Maersk Resolute.
  
  